U-I-303/06
Natisni
Opravilna št.:
U-I-303/06
Datum odločitve:
8. 11. 2007
ECLI:
ECLI:SI:USRS:2007:U.I.303.06
Akt:
Zakon o prevozih v cestnem prometu (Uradni list RS, št. 26/05 – ur. p. b.) (ZPCP), 2. al. 1. odst. 18. čl. in 3. tč. 1. odst. 115. čl.
Izrek:
Postopek za preizkus pobude za začetek postopka za oceno ustavnosti druge alineje prvega odstavka 18. člena in 3. točke prvega odstavka 115. člena Zakona o prevozih v cestnem prometu (Uradni list RS, št. 26/05 – ur. p. b.) se ustavi.
Evidenčni stavek:
Postopek za preizkus pobude za začetek postopka za oceno ustavnosti in zakonitosti predpisa se ustavi, če pobudnik v roku, ki ga določi Ustavno sodišče, ne da podatkov, potrebnih za nadaljevanje postopka.
Geslo:
1.5.51.1.4.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Ustavitev postopka - Nedopolnitev pobude/zahteve.
Pravna podlaga:
Člen 25.4.2, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Petar Nedeljković, Kuzma
Datum vloge:
7. 6. 2006
Vrsta odločitve:
sklep
Vrsta rešitve:
ustavitev
Dokument:
US27838
Dokument v PDF obliki:
U-I-303-06.pdf
105 KB
Prenesite datoteko
U-I-303/06-5
8. 11. 2007
SKLEP
Ustavno sodišče je v postopku za preizkus pobude Petra Nedeljkovića, Kuzma, na seji 8. novembra 2007
sklenilo:
Postopek za preizkus pobude za začetek postopka za oceno ustavnosti druge alineje prvega odstavka 18. člena in 3. točke prvega odstavka 115. člena Zakona o prevozih v cestnem prometu (Uradni list RS, št. 26/05 – ur. p. b.) se ustavi.
Obrazložitev
1. Pobudnik izpodbija v izreku navedeni določbi Zakona o prevozih v cestnem prometu (v nadaljevanju ZPCP-1). Prva določa obveznost voznika domačega prevoznika, da mora imeti med vožnjo v vozilu pogodbo oziroma potrdilo o zaposlitvi voznika, ki ne sme biti starejše od šestih mesecev. Druga pa določa sankcijo v primeru nespoštovanja te obveznosti. Po mnenju pobudnika sta določbi v neskladju z 49. členom Ustave.
2. Z uveljavitvijo Zakona o prevozih v cestnem prometu (Uradni list RS, št. 131/06 in 5/07 – popr. – ZPCP-2) je ZPCP-1 prenehal veljati. Če je zakon med postopkom v izpodbijanem delu prenehal veljati ali pa je bil spremenjen ali dopolnjen, niso pa bile odpravljene posledice neustavnosti, Ustavno sodišče po drugem odstavku 47. člena Zakona o Ustavnem sodišču (Uradni list RS, št. 64/07 – ur. p. b. – v nadaljevanju ZUstS) odloči o njegovi ustavnosti. Zato je Ustavno sodišče pobudnika pozvalo, naj pojasni, ali vztraja pri vloženi pobudi, oziroma naj izkaže svojo pravovarstveno potrebo za oceno ustavnosti predpisa. Hkrati ga je opozorilo, da lahko Ustavno sodišče postopek ustavi, če v danem roku ne bo dal zahtevanih pojasnil in podatkov.
3. Pobudnik na poziv Ustavnega sodišča ni odgovoril. Zato je Ustavno sodišče postopek ustavilo.
4. Ustavno sodišče je sprejelo ta sklep na podlagi druge alineje četrtega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07) v sestavi: predsednik dr. Janez Čebulj ter sodnice in sodniki dr. Zvonko Fišer, dr. Franc Grad, mag. Marija Krisper Kramberger, Milojka Modrijan, mag. Miroslav Mozetič, dr. Ciril Ribičič, dr. Mirjam Škrk in Jože Tratnik. Sklep je sprejelo soglasno.
Predsednik
dr. Janez Čebulj